Зборнік святочнага апавядання пабачыў свет у 2014 годзе. У кнізе сабраныя цудоўныя творы замежных аўтараў у перакладзе на беларускую мову Альгерда Бахарэвіча, Ганны Якуты, Алесі Башарымавай, Насты Гвоздзевай, Сержука Мядзведзева, Марыны Шоды, Наталлі Козінцавай. Дзеянне ўсіх апавяданняў адбываецца на зімовыя святы. У зборнік увайшлі казкі братоў Грым, Ханса Хрысціяна Андэрсэна, Чарлза Дыкенса, О.Генры, шведскага пісьменніка Яльмара Сёдэльбэрга. Сярод аўтараў — прадстаўнік Анголы Жузэ Эдуарду Агуалуза, які піша пра ноч, калі схапілі Дзеда Мароза, і партугалец Жоржы ды Сэна, які адкрывае сакрэт, чаму барада ў Дзеда Мароза белая. Кніга будзе выдатнай чытанкай у цёмны зімовы час і дапаможа бацькам пазнаёміць сваіх дзетак з казачнай класікай і сучаснымі творамі. Да таго ж, зборнік стане выдатным падарункам.